Kjempeskjelldyr

se inndeling!

Kjempeskjelldyr (Smutsia gigantea) inngår som én av to arter i slekten Smutsia (store terrestriske afrikanske skjelldyr), som videre er én av tre slekter i skjelldyrfamilien (Manidae). Arten er monotypisk og hovedsakelig utbredt i Vest- og Sentral-Afrika, fra Senegal til det vestre Tanzania og sørover til Den demokratiske republikken Kongo. Arten er ifølge IUCNs rødliste sterkt truet.

Biologi 
Kjempeskjelldyret er det største av alle skjelldyrene. Arten blir cirka 180 cm lang og kan veie mer enn 30 kg. Arten er terrestrisk og trives i mange ulike habitat, som i primær- og sekundærskog, på fuktig skogbevokst savanne, sumpskog med mer. Dyrene lever solitært og er hovedsakelig nattaktive. Arten bruker de kraftfulle framlemmene og klørne på framføttene til å rive opp bakken der termittene har bolet sitt. Termitter er primærføden.

Trusler 
Skjelldyr er mer utsatt for ulovlig jakt og handel enn noe annet dyr i hele verden. Kjøttet regnes av noen for å være en eksklusiv delikatesse og skjellene brukes i tradisjonell østlig medisin, selv om alle artene er fredet. I april 2019 oppdaget tollmyndighetene i Singapore en container på vei til Vietnam fra Nigeria, som ifølge papirene skulle inneholde kassiafrø. Den viste seg å inneholde skjell fra to afrikanske skjelldyrarter, til en verdi av 38 millioner amerikanske dollar. Det tilsvarer cirka  skjelldyr og var det største beslaget i verden, noen sinne. Én uke senere dukker det opp en ny container, på vei til den samme destinasjonen, som viste seg å inneholde skjell etter hele  skjelldyr.

To av skjelldyrartene er såkalte EDGE-arter, kinaskjelldyr og malayskjelldyr, som regnes blant verdens mest truede dyrearter. Begge står også på EDGE fokal-art liste og er ifølge IUCNs rødliste kritisk truet av utryddelse, sammen med filippinskjelldyr. I tillegg er indiaskjelldyr, hvitbukskjelldyr og kjempeskjelldyr sterkt truet og savanneskjelldyr og langhaleskjelldyr sårbare.

Inndeling 
Inndelingen følger Gaubert et al. (2018).

 Pholidota, skjelldyr
 Manidae, skjelldyrfamilien
 Maninae, asiatiske skjelldyr
 Smutsiinae, store terrestriske afrikanske skjelldyr
 Smutsia
 S. gigantea, kjempeskjelldyr
 S. temminckii, savanneskjelldyr
 Phatagininae, små trelevende afrikanske skjelldyr

Referanser

Eksterne lenker 
 

Skjelldyr